**Մերիլի Շապիրո Էշեր** (անգլ.՝ Marilee Shapiro Asher, ի ծնե՝ *Հարրիս*, անգլ.՝ Harris, նոյեմբերի 17, 1912(1912-11-17), Չիկագո, Իլինոյս, ԱՄՆ - սեպտեմբերի 11, 2020(2020-09-11), Վաշինգտոն, Կոլումբիայի շրջան, ԱՄՆ), ամերիկացի նկարչուհի և քանդակագործ, երկարակյաց կին։

Կենսագրություն
--------------

Ծնվել է գործարարների ընտանիքում։ Վեց տարեկանում հիվանդացել է իսպանական գրիպով։

Որպես նկարիչ և արվեստը գնահատող մարդ ձևավորվել է ավագ քրոջ՝ նկարչուհի Էլինոր Հարիսի (1899-1994) ազդեցությամբ, հետագայում՝ Մինեապոլիսի արվեստի կենտրոնի փոխնախագահ Ուոքերի, նրանց մայրը՝ Բոնի Հարիսը (1870-1962), խոր ծերության մեջ երկու դուստրերի օրինակով նույնպես սկսել է նկարել և մասնագիտական ճանաչում է ձեռք բերել որպես պրիմիտիվիստ նկարիչ։ Մերիլին գեղարվեստական կրթությունն սկսել է Միացյալ Նահանգների հանրային աշխատանքների վարչության նախաձեռնությամբ ստեղծված արվեստի դպրոցում որպես քանդակագործ , սովորել է Ալեքսանդր Արխիպենկոյի ստուդիայում։ 1936 թվականին առաջին անգամ մասնակցել է խմբակային ցուցահանդեսի։ 1943 թվականին երեք ամսական որդու հետ միացել է Վաշինգտոնում ավելի վաղ հաստատված իր առաջին ամուսնուն՝ Բեռնարդ Շապիրոյին, և իր կրթությունը շարունակել Ամերիկյան համալսարանում, որտեղ 1947 թվականին տեղի է ունեցել նրա առաջին անհատական ցուցահանդեսը։ Հետագայում ցուցադրվել է Չիկագոյի Սմարթ արվեստի թանգարանում, Վասար քոլեջում, Վաշինգտոնի տարբեր պատկերասրահներում։ 21-րդ դարի սկզբին ավարտել է Կորկորան արվեստի պատկերասրահին կից գեղարվեստական դպրոցի թվային լուսանկարչության դասընթացները, որից հետո շարունակել է աշխատել որպես լուսանկարիչ։ 

|  |  |  |
| --- | --- | --- |
|  | Սկզբում ֆոտոշոփն ինձ հուսահատության էր հասցնում, բայց երբ ես սովորեցի իմ հին նկարներն ու դրոշմները նոր կերպարների վերածել, դա ինձ տվեց նաև նոր հայացք ջրանկարչության արվեստին։- Մերիլի Շապիրո Էշեր |  |

:

Մերիլի Շապիրո Էշերի, նրա քրոջ և մոր մասին պատմող «Նկարիչների ընտանիք» (անգլ.՝ A family of artists: Bonnie Harris, Eleanor Harris, Marilee Harris Shapiro) գիրքը 1999 թվականին հրատարակել է նրա երկրորդ ամուսինը՝ Ռոբերտ Էշերը։ 2015 թվականին Շապիրոն ինքն է հրատարակել «Պարելով հրաշքի շուրջը» ինքնակենսագրությունը, որի անվանումը, նրա խոսքով, հղում է կատարում Ֆրենկ Սինատրայի «Մթության մեջ պարելով» (անգլ.՝ Dancing in the Wonder) երգին։

2020 թվականին Մերիլի Շապիրո Էշերը մեդիայի լայն ուշադրությունն է գրավել այն բանից հետո, երբ կյանքի 108-րդ տարեդարձում վարակվել է COVID-19-ով և կարողացել հաղթահարել հիվանդությունը՝ դրանով իսկ դառնալով մոլորակի այն սակավաթիվ մարդկանցից մեկը, որն ապաքինվել է վերջին երկու դարերի երկու խոշորագույն համավարակների ընթացքում։ Այս կապակցությամբ Բորիս Ակունինը հայտարարել է. 

|  |  |  |
| --- | --- | --- |
|  | Ստեղծագործական էներգիայի և կենսական ուժի միջև որոշակի առեղծվածային կապ կա։-  |  |

Ծանոթագրություններ
------------------

1. 1 2 3
2. 1 2
3. 1 2  Alison Starling. Working Woman: 106 years old, a sculptor turned photographer, and still going strong // Телекомпания WJLA-TV, 13.04.2019.
4. 1 2  She survived 1918 Spanish flu and COVID-19. What’s this 107-year-old’s secret? // *The Times of Israel*, 7.05.2020.
5. ↑  Three generations of artists exhibit at Vassar’s Palmer Gallery Archived 2020-04-23 at the Wayback Machine. // *James W. Palmer III ’90 Gallery at Vassar College*, 26.11.2001.
6. ↑  Marilee Shapiro: Art work // Columbia University, Research Center for Arts and Culture, 2013.
7. ↑  Marilee H. Shapiro // Сайт художественной галереи *PLAN B* в Вашингтоне (2013)
8. ↑  Rick Tocquigny. Life Lessons: For Grads… All Ages and Stages! — Taylor Trade Publishing, 2015. — P. 171.
9. ↑  Rebecca Sheir. 102-Year-Old D.C. Artist Embraces A Century Of ‘Dancing In The Wonder’ // Радио WAMU, 24.07.2015.
10. ↑  Но не на ту напали… // Блог Б. Акунина на сайте радиостанции «Эхо Москвы», 13.05.2020.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1144407974 · LCCN: n99051439 · VIAF: 9180284 · WorldCat VIAF: 9180284 |

 |